“Bodomzor” va “Minor” metro bekatlari kirish-chiqish joylaridan birining ish vaqti besh soatga qisqaradi

Toshkent metropolitenidagi “Bodomzor” va Minor” metro bekatlarining bittadan vestibyullari ish vaqti besh soatga qisqaradi. Bu haqda metropoliten ma’muriyatiga asoslanib  “Kun.uz” ma’lum qildi.

30-yanvardan boshlab “Yunusobod” yo‘lida joylashgan “Bodomzor” va “Minor” metro bekatlarining bitta vestibyullari qisqartirilgan ish tartibiga o‘tib, tongda 7:00 da ochiladi va kechki 19:00 gacha ishlaydi.
Ma’lumot uchun, Toshkent metropolitenining “Chilonzor” va “O‘zbekiston” yo‘llari 5:00 dan 24:00 gacha ishlasa, “Yunusobod” yo‘li 6:00 dan 23:00 gacha ishlaydi.
Ba’zi holatlarda, xususan, oliy ta’lim muassasalarga kirish imtihonlari bo‘ladigan kunlarda (odatda, 1-avgustga to‘g‘ri keladi) “Yunusobod” yo‘li soat 5:00 dan ishga tushadi.